Alkantara (Brazilija)

Alkantara () – miestas šiaurės rytų Brazilijoje, Maranjaune, San Markoso įlankos pakrantėje, priešais San Luisą (už 19 km). Savivaldybės centras. Yra uostas, aerodromas. Verčiamasi žvejyba, per Alkantaros seklų uostą išvežama medvilnė, ryžiai. Turizmas.

Šalia Alkantaros yra raketų paleidimo centras (įkurtas XX a. 9-ajame dešimtmetyje). Jį valdė Brazilijos kosmoso agentūra ir leido iš čia kosmines raketas. Mieste išlikęs kolonijinis senamiestis su barokinėmis bažnyčiomis, rūmų griuvėsiais.

Alkantaros savivaldybė užima 1168 km², 2022 m. joje gyveno 18 467 gyventojai.Alcântara: Municipality in Maranhão, citypopulation.de


 Istorija 
Alkantara – vienas seniausių Maranjauno miestų. Įkurta XVI a. prancūzų. Miestas suklestėjo XVII a. kaip prekybos medvilne centras, bet reikšmė sumenko 1888 m. Brazilijoje uždraudus vergovę.

 Šaltiniai 

Kategorija:Maranjauno miestai